CELEX: 52022PC0281
Language: et
Date: 2022-06-01
Title: Ettepanek: NÕUKOGU MÄÄRUS, millega muudetakse määrust (EÜ) nr 974/98 seoses euro kasutuselevõtuga Horvaatias

EUROOPA KOMISJON
            Brüssel,1.6.2022
            COM(2022) 281 final
            2022/0178(NLE)
            
            Ettepanek:
            NÕUKOGU MÄÄRUS,
            millega muudetakse määrust (EÜ) nr 974/98 seoses euro kasutuselevõtuga Horvaatias
            
               
         
         
            
               SELETUSKIRI
            
            
               1.ETTEPANEKU TAUST
            
            
               1. juunil 2022. aastal esitas komisjon Euroopa Liidu toimimise lepingu (edaspidi „ELi toimimise leping“) artikli 140 lõike 2 kohaselt nõukogu otsuse ettepaneku, milles osutatakse, et Horvaatia on täitnud euro kasutuselevõtuks vajalikud tingimused ja et Horvaatiat käsitlev erand tunnistatakse kehtetuks alates 1. jaanuarist 2023.
            
            
               Positiivse otsuse korral peab komisjon seejärel võtma muud vajalikud meetmed euro kasutuselevõtuks Horvaatias.
            
            
               Nõukogu määrusega (EÜ) nr 974/98 euro kasutuselevõtu kohta
                  1
                reguleeritakse euro esialgset kasutuselevõttu esimese etapi euroala liikmesriikides ja Kreekas
                  2
               . Seda määrust on muudetud järgmiste õigusaktidega:
            
            
               – määrus (EÜ) nr 2169/2005 euroala tulevaste laienemiste ettevalmistamiseks;
            
            
               – määrus (EÜ) nr 1647/2006, et kajastada euro kasutuselevõttu Sloveenias (1. jaanuaril 2007);
            
            
               – määrus (EÜ) nr 835/2007, et kajastada euro kasutuselevõttu Küprosel (1. jaanuaril 2008); 
            
            
               – määrus (EÜ) nr 836/2007, et kajastada euro kasutuselevõttu Maltal (1. jaanuaril 2008); 
            
            
               – määrus (EÜ) nr 693/2008, et kajastada euro kasutuselevõttu Slovakkias (2009. aasta jaanuaris);
            
            
               – määrus (EÜ) nr 670/2010, et kajastada euro kasutuselevõttu Eestis (2011. aasta jaanuaris);
            
            
               – määrus (EÜ) nr 678/2013, et kajastada euro kasutuselevõttu Lätis (2014. aasta jaanuaris);
            
            
               – määrus (EÜ) nr 827/2014, et kajastada euro kasutuselevõttu Leedus (2015. aasta jaanuaris).
            
            
               Selleks et määruses (EÜ) nr 974/98 kajastuks euro kasutuselevõtt ka Horvaatias, on vaja lisada kõnealusesse määrusesse viide sellele liikmesriigile. Käesolev ettepanek sisaldab kõnealuse määruse vajalikke muudatusi.
            
            
               Horvaatia riiklikus eurole ülemineku kavas täpsustatakse, et kohaldada tuleks järsu ülemineku stsenaariumi, st euro kasutuselevõtt Horvaatia vääringuna ning euro pangatähtede ja müntide kasutuselevõtt Horvaatias peaks toimuma ühel ja samal ajal.
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED
            
            
               Majandus- ja rahanduskomitees ning majandus- ja rahandusministrite nõukogus / eurorühmas peetakse liikmesriikidega eri valdkondade raames korrapäraselt arutelusid majanduspoliitiliste probleemide üle. Arutelud hõlmavad mitteametlikke nõupidamisi euroalaga liitumisega seotud küsimustes (sealhulgas vahetuskursipoliitika). Arutelud teadlaste ja muude huvitatud isikutega toimuvad konverentsidel/seminaridel ja erikohtumistel.
            
            
               Majanduse arengut euroalal ja liikmesriikides hinnatakse erinevate majanduspoliitika koordineerimise ja järelevalve menetluste raames (eelkõige ELi toimimise lepingu artikli 121 raames) ning komisjon hindab ja analüüsib korrapäraselt riigipõhiseid ja kogu euroala hõlmavaid suundumusi (sealhulgas koostab prognoose, avaldab korrapäraselt trükiseid, annab oma panuse majandus- ja rahanduskomitee ning majandus- ja rahandusministrite nõukogu / eurorühma töösse). Kooskõlas proportsionaalsuse põhimõtte ja varasema tavaga ei ole ametlikku mõjuhinnangut vaja.
            
            
               3.ETTEPANEKU ÕIGUSLIK KÜLG
            
         
         
            
               3.1.Õiguslik alus
            
            
               Käesoleva ettepaneku õiguslik alus on ELi toimimise lepingu artikli 140 lõige 3, millega võimaldatakse euro kasutuselevõtuks muude vajalike meetmete võtmist liikmesriigis, keda käsitlev erand on ELi toimimise lepingu artikli 140 lõike 2 alusel kehtetuks tunnistatud.
            
            
               Nõukogu teeb otsuse komisjoni ettepanekul ja pärast konsulteerimist EKPga, kui otsust toetavad ühehäälselt liikmesriigid, kelle rahaühik on euro, ja asjaomane liikmesriik.
            
            
               3.2.Subsidiaarsus ja proportsionaalsus
            
            
               Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               Käesolev algatus ei lähe oma eesmärgi saavutamiseks vajalikust kaugemale ja vastab seega proportsionaalsuse põhimõttele.
            
            
               3.3.Õigusakti valik
            
            
               Nõukogu määruse (EÜ) nr 974/98 (euro kasutuselevõtu kohta) muutmise ainsaks asjakohaseks õiguslikuks vahendiks on määrus.
            
            
               4.MÕJU EELARVELE
            
            
               Ettepanek ei mõjuta liidu eelarvet.
            
            
               5.MÄRKUSED ÜKSIKUTE ARTIKLITE KOHTA 
            
            
               5.1.Artikkel 1
            
            
               Vastavalt määruse (EÜ) nr 974/98 artikli 1 punktile a ja artiklile 1a on kõnealuse määruse lisa tabelis loetletud osalevad liikmesriigid ning kõikide nende liikmesriikide puhul on kindlaks määratud eurole ülemineku päev, sularahavahetuse päev ja vajaduse korral omavääringu järkjärgulise käibelt kõrvaldamise aeg.
            
            
               Vastavalt määruse (EÜ) nr 974/98 artikli 1 punktile i saab omavääringu järkjärgulise käibelt kõrvaldamise aega kohaldada ainult nende liikmesriikide suhtes, kus euro kasutuselevõtmine ja sularahavahetus toimub samal päeval. Seda ei tehtud nende üheteistkümne liikmesriigi suhtes, kes võtsid euro kasutusele 1. jaanuaril 1999, ega Kreeka suhtes, kes võttis euro kasutusele 1. jaanuaril 2001.
            
            
               Sloveenia, Küprose, Malta, Slovakkia, Eesti, Läti ja Leedu puhul langesid euro kasutuselevõtu päev ja sularahavahetuse päev kokku (1. jaanuar 2007 Sloveenias, 1. jaanuar 2008 Küprosel ja Maltal, 1. jaanuar 2009 Slovakkias, 1. jaanuar 2011 Eestis, 1. jaanuar 2014 Lätis, 1. jaanuar 2015 Leedus), kuid need riigid otsustasid mitte kohaldada omavääringu järkjärgulise käibelt kõrvaldamise aega.
            
            
               Samuti on Horvaatia riiklikus eurole ülemineku kavas kindlaks määratud üks ja sama kuupäev euro kasutuselevõtuks ja sularahavahetuseks (1. jaanuar 2023) ning Horvaatia on otsustanud mitte kohaldada omavääringu järkjärgulise käibelt kõrvaldamise aega.
            
            
               Selle artikliga lisatakse määruse (EÜ) nr 974/98 lisa tabelisse Horvaatia ja järgmised Horvaatiat käsitlevad andmed protokolli järjestuses.
            
            
                     
                        Liikmesriik
                     
                  
                  
                     
                        Eurole ülemineku päev
                     
                  
                  
                     
                        Sularahavahetuse päev
                     
                  
                  
                     
                        Liikmesriik kohaldab järkjärgulise käibelt kõrvaldamise aega
                     
                  
               
                     
                        „Horvaatia
                     
                  
                  
                     
                        1. jaanuar 2023
                     
                  
                  
                     
                        1. jaanuar 2023
                     
                  
                  
                     
                        Ei“
                     
                  
               
            
               5.2.Artikkel 2
            
         
         
            
               Selles artiklis sätestatakse, et määrus jõustub 1. jaanuarist 2023, millega tagatakse selle kohaldatavus kooskõlas muude Horvaatias euro kasutuselevõtmist käsitlevate nõukogu õigusaktide kohaldamise ajakavaga, st erandi kehtetuks tunnistamise päevaga ja Horvaatia kuna ümberarvestuskursi jõustumise päevaga.
            
            
               2022/0178 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EÜ) nr 974/98 seoses euro kasutuselevõtuga Horvaatias
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 140 lõiget 3,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Keskpanga arvamust
            
            
               ning arvestades järgmist:
            
            
               (1)Nõukogu määruses (EÜ) nr 974/98(
                  3
               ) on sätestatud, et euroga asendatakse nende liikmesriikide vääringud, kes vastavad euro kasutuselevõtuks vajalikele tingimustele ajal, mil ühendus jõuab majandus- ja rahaliidu kolmandasse etappi.
            
            
               (2)Vastavalt 2012. aasta ühinemisakti artiklile 5 on Horvaatia suhtes kehtestatud Euroopa Liidu toimimise lepingu (edaspidi „ELi toimimise leping”) artikli 139 lõikes 1 määratletud erand.
            
            
               (3)Vastavalt nõukogu ... ... 2022. aasta otsusele 2022/XXX/EL euro kasutuselevõtu kohta Horvaatias 1. jaanuaril 2023(
                  4
               ) on Horvaatia täitnud euro kasutuselevõtuks vajalikud tingimused ning Horvaatia suhtes kehtestatud erand tunnistatakse kehtetuks alates 1. jaanuarist 2023.
            
            
               (4)Euro kasutuselevõtt Horvaatias eeldab, et Horvaatiale laiendatakse määruses (EÜ) nr 974/98 sätestatud euro kasutuselevõttu käsitlevaid kehtivaid sätteid.
            
            
               (5)Horvaatia riiklikus eurole ülemineku kavas on täpsustatud, et euro pangatähed ja mündid peaksid saama riigis seaduslikuks maksevahendiks päeval, mil euro võetakse Horvaatias omavääringuna kasutusele. Seepärast on eurole ülemineku ja sularahavahetuse päev 1. jaanuar 2023. Omavääringu järkjärgulise käibelt kõrvaldamise aega ei tuleks kohaldada.
            
            
               (6)Määrust (EÜ) nr 974/98 tuleks seepärast vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 974/98 lisa muudetakse, lisades tabelis Prantsusmaad ja Iirimaad käsitlevate kannete vahele järgmise rea:
            
            
                     
                        „Horvaatia
                     
                  
                  
                     
                        1. jaanuar 2023
                     
                  
                  
                     
                        1. jaanuar 2023
                     
                  
                  
                     
                        Ei“
                     
                  
               
         
            
               Artikkel 2
            
            
               Käesolev määrus jõustub 1. jaanuaril 2023.
            
            
               Käesolev määrus on tervikuna siduv ja vahetult kohaldatav kõikides liikmesriikides. 
            
            
               Brüssel,
            
            
               
                     Nõukogu nimel
               
               
                     eesistuja
               
               
            
         
         
            
                  
                     (1)
                  
                        EÜT L 139, 11.5.1998, lk 1.
               
               
                  
                     (2)
                  
                        Vt nõukogu 27. novembri 2000. aasta määrus (EÜ) nr 2596/2000, millega muudetakse nõukogu määrust (EÜ) nr 974/98 euro kasutuselevõtu kohta (EÜT L 300, 29.11.2000, lk 2).
               
               
                  
                     (3)
                  
                        Nõukogu 3. mai 1998. aasta määrus (EÜ) nr 974/98 euro kasutuselevõtu kohta (EÜT L 139, 11.5.1998, lk 1).
               
               
                  
                     (4)
                  
                        ELT L […], […], lk […].